cyanic-selkie/wikianc huggingface dataset:
ดับเบิลยูดับเบิลยูอี ทัฟ อีนัฟ
ควันหลง
ดีวีดีในฤดูกาลนี้ได้รับการปล่อยตัวในปี 2005
ฤดูกาลที่ 6
เมื่อวันที่ 15 มกราคม 2015 ได้มีการประกาศที่สมาคมนักวิจารณ์กดฤดูหนาว, แดเนียลไบรอันฮัลค์โฮแกนและ Paige ทำหน้าที่เป็นผู้พิพากษาในขณะที่บิลลี่กันน์บุ๊คเกอร์ทีและลิตาจะทำหน้าที่เป็นผู้ฝึกสอน / โค้ชการแสดงจะออกอากาศสดจาก WWE ศูนย์การแสดงในออร์แลนโด, ฟลอริด้า - ฐานที่บ้านของดินแดน NXT พัฒนาการของ WWE ผู้ชนะซึ่งจะรวมถึงผู้ชายคนหนึ่งและผู้หญิงคนหนึ่งจะได้รับ $ 250,000 สัญญากับ WWE
โซโกซัน
โซโกซัน (Tsogo Sun) เป็นกลุ่มโรงแรม, เกม และความบันเทิงในประเทศแอฟริกาใต้ ตั้งแต่เดือนมีนาคม ค.ศ. 2018 กลุ่มนี้มีมากกว่า 100 โรงแรมในทวีปแอฟริกา, ประเทศเซเชลส์ และตะวันออกกลาง, 13 สถานที่สำหรับเล่นเกมและความบันเทิง ตลอดจนห้องประชุมกับห้องจัดเลี้ยงกว่า 250 แห่ง โดยเป็นบริษัทจดทะเบียนและการท่องเที่ยวที่ใหญ่ที่สุดในประเทศแอฟริกาใต้
โซโกซัน หมายถึง 'การคืนชีพ' หรือ 'ชีวิตใหม่' – โดยเป็นคำที่สื่อถึงอโณทัยในแต่ละวันของภาษาสวานา
ISO 3166-2:AL
ISO 3166-2:AL เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในสาธารณรัฐแอลเบเนีย
รายชื่อรหัส
มณฑล
โรงพยาบาลศูนย์การแพทย์มหาวิทยาลัยวลัยลักษณ์
โรงพยาบาลศูนย์การแพทย์มหาวิทยาลัยวลัยลักษณ์ (Walailak University Hospital) เป็นโรงพยาบาลในสังกัด มหาวิทยาลัยวลัยลักษณ์ จัดตั้งเพื่อให้บริการและเป็นโรงพยาบาลชั้นนำของภาคใต้
ประวัติ
โรงพยาบาลศูนย์การแพทย์มหาวิทยาลัยวลัยลักษณ์ เป็นโรงพยาบาลในสังกัดมหาวิทยาลัยวลัยลักษณ์ จัดตั้งเพื่อให้บริการและเป็นโรงพยาบาลชั้นนำของภาคใต้ตอนบน บนพื้นที่ 405 ไร่
เมื่อวันที่ 24 กุมภาพันธ์ พ.ศ. 2560 มหาวิทยาลัยวลัยลักษณ์ เปิดโรงพยาบาลศูนย์การแพทย์มหาวิทยาลัยวลัยลักษณ์ (ระยะนำร่อง) ณ อาคารวิจัยวิทยาการสุขภาพ มหาวิทยาลัยวลัยลักษณ์ เพื่อให้บริการแก่นักศึกษา บุคลากร และประชาชนทั่วไป พร้อมทั้งสนับสนุนด้านการเรียนการสอน ด้านการวิจัย และด้านบริการวิชาการ สำหรับสำนักวิชากลุ่มวิทยาศาสตร์สุขภาพของมหาวิทยาลัยวลัยลักษณ์
เมื่อวันที่ 23 พฤศจิกายน พ.ศ. 2560 นายจำเริญ ทิพญพงศ์ธาดา ผู้ว่าราชการจังหวัดนครศรีธรรมราช เป็นประธานเปิดโรงพยาบาลศูนย์การแพทย์มหาวิทยาลัยวลัยลักษณ์ (ระยะแรก) เพื่อให้บริการแก่นักศึกษา บุคลากร และประชาชนทั่วไปอย่างเป็นทางการ โดยได้เริ่มเปิดให้บริการในแผนกผู้ป่วยนอก (OPD) และแผนกอุบัติเหตุฉุกเฉิน (ER)
เมื่อวันที่ 15 พฤศจิกายน พ.ศ. 2564 โรงพยาบาลศูนย์การแพทย์มหาวิทยาลัยวลัยลักษณ์ ได้ย้ายการบริการมายังอาคารสำนักงานใหญ่ โดยเปิดให้บริการในแผนกผู้ป่วยนอก (OPD) และแผนกอุบัติเหตุฉุกเฉิน (ER)
เมื่อวันที่ 24 มกราคม พ.ศ. 2565 โรงพยาบาลศูนย์การแพทย์มหาวิทยาลัยวลัยลักษณ์ ได้เริ่มเปิดให้บริการ 24 ชั่วโมง โดยได้มีการขยายการให้บริการในแผนกผู้ป่วยใน (IPD) พิเศษ จำนวน 24 เตียง แผนกผู้ป่วยใน (IPD) สามัญ จำนวน 61 เตียง แผนกผู้ป่วยวิกฤต (ICU) จำนวน 12 เตียง และแผนกทารกแรกคลอด (Nursery) จำนวน 10 เตียง
เมื่อวันที่ 24 พฤศจิกายน 2565 นายอภินันท์ เผือกผ่อง ผู้ว่าราชการจังหวัดนครศรีธรรมราช เป็นประธานเปิดโรงพยาบาลศูนย์การแพทย์มหาวิทยาลัยวลัยลักษณ์ (เฟสที่ 1) จำนวน 426 เตียง เพื่อให้บริการทางการแพทย์โดยใช้เครื่องมือที่เป็นเทคโนโลยีขั้นสูง เป็นโรงพยาบาลศูนย์ขนาดใหญ่ระดับตติยภูมิ และเป็นศูนย์กลางของการรักษาพยาบาลของภาคใต้ตอนบน
ผู้ป่วยนอก
โรงพยาบาลศูนย์การแพทย์มหาวิทยาลัยวลัยลักษณ์มีบริการผู้ป่วยนอกจำนวน 13 คลินิก ดังนี้
ผู้ป่วยใน
โรงพยาบาลศูนย์การแพทย์มหาวิทยาลัยวลัยลักษณ์มีบริการผู้ป่วยใน ดังนี้
กองทุนพัฒนา
กองทุนพัฒนาศูนย์การแพทย์มหาวิทยาลัยวลัยลักษณ์ ก่อตั้งขึ้นเมื่อวันที่ 9 พฤศจิกายน พ.ศ. 2560 โดยมีวัตถุประสงค์เพื่อเปิดโอกาสให้ทุกภาคส่วนทั้งภาคประชาชน ภาคธุรกิจ ภาครัฐได้มีส่วนร่วมในการสร้างเสริม สนับสนุน อีกทั้งเป็นช่องทางในการระดมสมทบทุน เพื่อใช้ในกิจการของศูนย์การแพทย์มหาวิทยาลัยวลัยลักษณ์อย่างกว้างขวาง
โรงแรมคอรินเธีย คาร์ทูม
โรงแรมคอรินเธีย คาร์ทูม (Corinthia Hotel Khartoum) เป็นโรงแรมห้าดาวในคาร์ทูม เมืองหลวงของประเทศซูดาน ตั้งอยู่ตรงจุดบรรจบกันของแม่น้ำไนล์น้ำเงินกับแม่น้ำไนล์ขาว ในย่านศูนย์กลางของเมือง ติดกับสะพานตูตี
โรงแรมเปิดให้บริการในวันที่ 17 สิงหาคม 2008 มีชั้นห้องพัก 18 ชั้น, ห้องพัก 173 ห้อง และห้องสวีท 57 ห้อง ภัตตาคารและร้านกาแฟ 6 ร้าน และสิ่งอำนวยความสะดวกอื่น ๆ
โรงแรมสร้างและสนับสนุนทางทุนทรัพย์โดยรัฐบาลลิเบียด้วยมูลค่ามากกว่า 80 ล้านยูโร โรงแรมจึงเป็นที่รู้จักในชื่อ "ไข่ของกัดดาฟี"
Callistoplax
Callistoplax เป็นสกุลของลิ่นทะเลที่อยู่ในวงศ์ Callistoplacidae มีเพียงสปีชีส์เดียวคือ Callistoplax retusa.
สปีชีส์ในสกุลนี้พบในอเมริกาเหนือและอเมริกากลาง
โฟว์เซีย คูฟี
โฟว์เซีย คูฟี (, Fawzia Koofi; เกิดปี 1975) เป็นนักการเมืองและนักเคลื่อนไหวด้านสิทธิสตรีชาวอัฟกานิสถาน อดีตสมาชิกสภาผู้แทนรษฎรของอัฟกานิสถานจากเขตเลือกตั้งบาดาฆชาน และอดีตประธานสภานิติบัญญัติแห่งชาติ
ชีวิตช่วงต้น
พ่อของคูฟีเป็นสมาชิกรัฐสภาเป็นเวลา 25 ปีก่อนจะเสียชีวิตหลังสิ้นสุดสงครามอัฟกานสิถาน-โซเวียดครั้งที่หนึ่ง (1979–1989) เขาถูกสังหารโดยกลุ่มมุจาฮิดีน เธอเติบโตมาในครอบครัวของที่มีหลายภรรยา (7 คน) คูฟีมักถูกละเลยจากพ่อแม่ของเธอเพราะเธอเป็นผู้หญิง ตอนที่เธอเกิด เธอถูกแม่นำไปทิ้งไว้กลางแดดเพื่อหวังให้ตาย
คูฟีโน้มน้าวให้พ่อแม่ส่งเธอไปเรียนหนังสือสำเร็จ เธอเป็นผู้หญิงคนเดียวในบ้านที่มีโอกาสทางการศึกษา เธอต้องการจะศึกษาต่อด้านแพทยศาสตร์แต่ก็ต้องล้มเลิกหลังตอลิบานขึ้นมาปกครองในปี 1996 และสั่งห้ามไม่ให้ผู้หญิงมีโอกาสในการเรียนหนังสือ หลังตอลิบานถูกโค่นไปในปี 2001 เธอกลับไปเรียนหนังสืออีกครั้ง และจบการศึกษาด้านบริหารธุรกิจจากมหาวิทยาลัยเปรสตันในประเทศปากีสถาน
อาชีพทางการเมือง
คูฟีเริ่มเข้าสู่การเมืองในปี 2001 หลังตอลิบานถูกโค่นล้ม เธอสนับสนุนและเรียกร้องการศึกษาในเด็กผู้หญิง นับตั้งแต่ปี 2002 ถึง 2004 คูฟีทำงานร่วมกับยูนิเซฟเป็นเข้าหน้าที่ปกป้องเด็ก (Child Protection Officer) จากความรุนแรง
ในการเลือกตั้งสมาชิกรัฐสภาปี 2005 คูฟีได้รับเลือกตั้งเป็นสภาชิกสภาผู้แทนราษฎรของอัฟกานิสถาน สภาล่างของสภานิติบัญญัติแห่งชาติ จากเขตเลือกตั้งบาดาฆชาน นอกจากนี้เธอยังเป็นรองประธานสภานิติบัญญัติ เช่นกัน เธอถือเป็นรองประธานสภานิติบัญญัติคนแรกของประเทศอัฟกานิสถานที่เป็นผู้หญิง และได้รับการเบือกตั้งเข้าสภาอีกครั้งในปี 2010
วัดอุทัยธาราม
สันนิษฐานว่าสร้างวัดขึ้นประมาณ พ.ศ. 2310 มีเรื่องเล่าว่า พระยาอุทัยหนีทัพพม่ามาแล้วได้ฝังสมบัติมาไว้ที่เจดีย์ ซึ่งคาดว่าสร้างวัดและเจดีย์ช่วงนี้ ต่อมาปี พ.ศ. 2487 เจดีย์ถูกระเบิดทำลาย จึงได้พบโบราณวัตถุต่าง ๆ เช่น พระเครื่องเนื้อชินสนิมแดง พระยอดธง พระโคนสมอ พระพุทธรูปบูชา และพระบรมธาตุ กรมศิลปากรนำมาขึ้นทะเบียนไว้ จึงสันนิษฐานว่าเป็นวัดที่พระยาอุทัยได้สร้างไว้ จึงเป็นที่มาของชื่อวัด วัดได้รับพระราชทานวิสุงคามสีมา เมื่อ พ.ศ. 2514
โฟว์เซีย คูฟี
อาชีพทางการเมือง
เธอมุ่งเน้นเป้าหมายไปที่การพัฒนาสิทธิสตรี รวมถึงร่างกฎหมายเพื่อให้มีการก่อสร้างถนนที่เชื่อมต่อหมู่บ้านห่างไกลต่าง ฟ เข้ากับสถาบันการศึกษาและหน่วยงานดูแลสุขภาพ ในปี 2009 เธอได้ร้างกฎหมายการกำจัดความรุนแรงต่อสตรี (Elimination of Violence Against Women; EVAW) ขึ้น และเข้าสู่สภาในปี 2013 แต่ถูกต่อต้านและคัดค้านโดยสภาชิกสภาที่เป็นอนุรักษนิยมซึ่งมองว่าเป็นกฎหมายที่ขัดกับหลักของศาสนาอิสลาม อย่างไรก็ตาม กฎหมายถูกบังคับใช้ทั่วประเทศ และถูกนำมาประกอบการตัดสินคดีความในศาลอยู่
เธอรอดชีวิตจากการถูกลอบสังหารหลายครั้ง และเคยถูกยิงอย่างน้อยหนึ่งครั้งในปี 2010 ใกล้กับเมืองตอราบอรา
วัดอุทัยธาราม
พระอุโบสถเป็นอาคารก่ออิฐถือปูน ขนาดกว้าง 15.30 เมตร ยาว 38.00 เมตร หน้าบันแกะไม้แกะสลักรูปนารายณ์ทรงสุบรรณ ซุ้มประตู หน้าต่าง ปูนปั้นลายพุดตานเครือเถาวัลย์ประดับด้วยเครื่องถ้วยจีน ประตูหน้าต่างแกะสลักเครือเถาวัลย์ ภายในประดิษฐานพระพุทธรุปทองเหลืองสมัยสุโขทัย หน้าตักกว้าง 1.50 เมตร และพระพุทธรูปสมัยเชียงแสนสัมฤทธิ์สิงห์หนึ่ง หน้าตักกว้าง 1 ศอก ส่วนวิหารมีขนาดเล็กกว่าอุโบสถ ไม้แกะสลักรูปนารายณ์ทรงสุบรรณ ซุ้มประตูทรงมงกุฎปั้นปูนประดับลวดลายเครือเถาวัลย์ ซุ้มประตูหน้าต่างปั้นปูนลายพุดตาน มีกุฏิสงฆ์จำนวน 27 หลัง มีทั้งอาคารคอนกรีตเสริมเหล็ก และเป็นครึ่งตึกครึ่งไม้ และ อาคารไม้ หอสวดมนต์ ศาลาการเปรียญ
โฟว์เซีย คูฟี
อาชีพทางการเมือง
คูฟีตั้งใจจะลงสมัครเลือกตั้งประธานาธิบดีปี 2014 โดยชูเรื่องการสันบสุนสิทธิเท่าเทียมในสตรี, การศึกษาแบบครอบคลุม และการต่อต้านการคอร์รัปชั่น อย่างไรก็ตาม คณะกรรมการเลือกตั้งขยับวันที่ปิดรับสมัครเป็นเดือนตุลาคม ปี 2013 ทำให้เธอลงสมัครไม่ได้เนื่องจากอายุยังไม่ถึง 40 ปีตามกฎหมายกำหนด
ในวันที่ 14 สิงหาคม 2020 เธอถูกยิงเข้าที่แขนจากความพยายามลอบสังหารใกล้กับคาบูลขณะเดินทางกลับจากปาร์วัน
ภายหลังการเข้ายึดครองของตอลิบานในปี 2021 เธอเคยให้สัมภาษณ์เกี่ยวกับการที่สหรัฐถอนกำลังจากอัฟกานิสถาน เธอระบุว่าสิ่งที่สหรัฐทำคือการทอดทิ้งผู้หญิงในอัฟกานสิถาน และเธอผิดหวังกับการตัดสินใจของสหรัฐเป็นอย่างมาก
สถานีปู่เจ้า
สถานีปู่เจ้า (Pu Chao Station, รหัส E16) เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ส่วนต่อขยายแบริ่ง-สมุทรปราการ ระยะทาง 12.8 กิโลเมตร ยกระดับเหนือถนนสุขุมวิท อำเภอเมืองสมุทรปราการ จังหวัดสมุทรปราการ โดยจะยกระดับบริเวณหน้าปั๊มน้ำมัน ปตท. ใกล้กับห้างสรรพสินค้าบิ๊กซี ซูเปอร์เซ็นเตอร์ สาขาสำโรง 2 ในพื้นที่เทศบาลตำบลสำโรงเหนือ เปิดให้บริการเมื่อวันที่ 6 ธันวาคม พ.ศ. 2561
ที่ตั้ง
ถนนสุขุมวิท บริเวณปากซอยสุขุมวิท 115 (อภิชาติ) ใกล้กับห้างสรรพสินค้าบิ๊กซี ซูเปอร์เซ็นเตอร์ สาขาสำโรง 2 ในพื้นที่ตำบลเทพารักษ์ อำเภอเมืองสมุทรปราการ จังหวัดสมุทรปราการ
เดิมทีสถานีแห่งนี้ใช้ชื่อในแผนงานและในระหว่างการก่อสร้างว่า สถานีปู่เจ้าสมิงพราย ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น สถานีปู่เจ้า เพื่อให้ชื่อสถานีมีความเหมาะสม
รายละเอียดของสถานีของสถานี
เป็นแบบมีชานชาลาอยู่ 2 ข้าง (side platform station) ขนาดมาตรฐาน ชั้นชานชาลากว้าง 17.75 เมตร ยาว 150 เมตร ชั้นจำหน่ายตั๋วกว้าง 19.55 เมตร ยาว 120 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors
ทางเข้า-ออก
จุดรวมพล อยู่ที่ ทางออก 2 และ ทางออก 4
สิ่งอำนวยความสะดวก
ลิฟต์ สำหรับผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง
สัญลักษณ์ของสถานี
เดิมกำหนดให้ใช้สัญลักษณ์เป็นรูปสะพานวงแหวนอุตสาหกรรม สื่อถึงการเข้าถึงเส้นทางเชื่อมต่อ ระหว่างฝั่งแม่น้ำเจ้าพระยา แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
ดอกเตอร์ฟอสฟอรัส
ประวัติ
ดอกเตอร์ฟอสฟอรัสมีชื่อจริงคือ ดร. อเล็กซานเดอร์ เจมส์ ซาร์โทเรียส (Dr. Alexander James Sartorius) เป็นนักวิทยาศาสตร์ผู้ประสบอุบัติเหตุทำให้ร่างกายเรืองแสงและกลายเป็นไฟ ดอกเตอร์ฟอสฟอรัสตามล่าคนที่ทำให้ตนตกอยู่ในสภาพนี้ ทำให้มีโอกาสได้ปะทะกับแบทแมนในบางครั้ง
ในเนื้อเรื่อง อันเดอร์เวิลด์อันลีชด์ ดอกเตอร์ฟอสฟอรัสเป็นหนึ่งในผู้ที่ขายวิญญาณให้เนรอน ทำให้มีพลังมากขึ้นและควบคุมพลังได้ดีขึ้น
ดอกเตอร์ฟอสฟอรัสถูกสตาร์แมนฆ่าตายในหนังสือการ์ตูน สตาร์แมน ของเจมส์ โรบินสัน แต่กลับมาอีกครั้งใน ดีเทกทีฟคอมิกส์ เล่มที่ 825 เมื่อเขาถูกจับเข้าโครงการแคดมัส หลังหลบหนีออกมาได้ เขาตามล่าทุกคนในโครงการก่อนจะถูกแบทแมนจับตัวเข้าอาร์คัมอะไซลัม แต่ดอกเตอร์ฟอสฟอรัสหนีออกมาได้หลังจากแบทแมนหายสาบสูญไปใน แบทแมน: แบทเทิลฟอร์เดอะคาวล์
ใน เดอะนิว 52 ซึ่งเป็นการเริ่มต้นใหม่ของจักรวาลดีซี ดอกเตอร์ฟอสฟอรัสเข้าเป็นสมาชิกของซีเคร็ตโซไซตีออฟซูเปอร์วิลเลนส์
เขารัง
เขารัง เป็นจุดชมวิวทิวทัศน์ เป็นเนินเขาอยู่ในตัวเมืองภูเก็ตทางด้านทิศตะวันตกเฉียงเหนือ รถยนต์และยานพาหนะอื่น ๆ สามารถขึ้นไปถึงยอดเขาตามถนน "คอซิมบี้" สามารถเห็นทัศนียภาพของเกาะภูเก็ต เป็นจุดชมทิวทัศน์ที่ได้รับความนิยมมากของประชากรภายในจังหวัดและเขารังยังเป็นสวนสุขภาพและสวนสาธารณะ เขารังเป็นที่ตั้งของอนุสาวรีย์พระยารัษฎานุประดิษฐมหิศรภักดี
ประเทศสวิตเซอร์แลนด์ในพาราลิมปิกฤดูร้อน 2016
ประเทศสวิตเซอร์แลนด์ เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติสวิตเซอร์แลนด์เป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขัน
ยิงธนู
ผลการแข่งขันดังนี้ :
อาสนวิหารเวสเตโรส
อาสนวิหารเวสเตโรส (Västerås domkyrka) เป็นอาสนวิหารประจำสังฆมณฑลเวสเตโรส ตั้งอยู่ในเวสเตโรส จังหวัดเวสต์มันลันด์ ประเทศสวีเดน สร้างขึ้นด้วยสถาปัตยกรรมกอธิกอิฐแบบสแกนดิเนเวีย
โบสถ์หลังปัจจุบันเริ่มสร้างขึ้นในศตวรรษที่ 13 เป็นมหาวิหาร ประกอบพิธีเสกในวันที่ 16 สิงหาคม 1271 อุทิศแด่พระมารดาพระเจ้าและยอห์นผู้ให้บัพติศมา นับจากนั้นอาสนวิหารได้มีการขยับขยายเรื่อยมาอีกหลายครั้ง มีการขยายทางทิศตะวันตกในสมัยของบิชอป Lydeke Abelsson ในทศวรรษ 1460s และมีการสร้างโบสถ์น้อยที่มุมทางตะวันตกเฉียงใต้ของโบสถ์ในปี 1517 ซึ่งถือเป็นจุดที่โบสถ์มีขนาดเท่ากับปัจจุบัน มีการเสริมหลังคาทองแดงในศตวรรษที่ 17 ส่วนยอดทรงบาโรกสร้างขึ้นมาในปี 1694 ผลงานออกแบบโดย Nicodemus Tessin the Younger (1654–1728) นอกจากนี้ตลอดยุค 1500s, 1600s และ 1700s ได้มีการเติมแต่งต่อเติมภายในโบสถ์เรื่อยมา ออร์แกนได้สร้างเข้ามาในโบสถ์เมื่อปี 1940 โดย Marcussen & Sön และเป็นออร์แกนชนิดลมไฟฟ้า (electropneumatic organ)
อาสนวิหารนี้เป็นที่ตั้งของโลงหุ่นพยนต์ (sarcophagus) ของกษัตริย์เอริกที่สิบสี่แห่งสวีเดน ครองราชย์ปี 1560 ถึง 1568
เรือนไทยจุฬาลงกรณ์มหาวิทยาลัย
ศูนย์ส่งเสริมวัฒนธรรม 3 หรือ เรือนไทยจุฬาลงกรณ์มหาวิทยาลัย หรือที่เรียกกันสั้นๆในชื่อ เรือนไทยจุฬาฯ เป็นชุดเรือนไทยหมู่จำนวน 5 หลัง ออกแบบโดยอาจารย์ เผ่า สุวรรณศักดิ์ศรี ศิลปินแห่งชาติ สาขาทัศนศิลป์ (สถาปัตยกรรมไทย) และ รศ.ภิญโญ สุวรรณคีรี  ศิลปินแห่งชาติ สาขาทัศนศิลป์ (สถาปัตยกรรม) เริ่มก่อสร้างขึ้นในปี พ.ศ. 2530 ในโอกาสครบรอบ 70 ปี จุฬาลงกรณ์มหาวิทยาลัย โดยสมเด็จพระเทพรัตนราชสุดาฯ สยามบรมราชกุมารี เสด็จฯ มาทรงเป็นองค์ประธานในพิธียกเสาเอกเรือนไทยเมื่อวันที่ 7 เมษายน ใช้เวลาก่อสร้างแล้วเสร็จเพียงปีเดียว
เรือนไทยจุฬาลงกรณ์มหาวิทยาลัย ทั้งหมดก่อสร้างขึ้นด้วยไม้เต็งรัง ใช้วิธีการการเข้าไม้ตามแบบโบราณทุกประการ ไม่มีการใช้การยึดด้วยตะปู แต่ใช้วิธียึดด้วยแท่งไม้ ปัจจุบันเนื่องจากป้องกันความเสียหาย และเพื่อต้องการรักษาสภาพเรือนไทยให้นานที่สุด จึงได้มีการเปลี่ยนไปใช้เสาคอนกรีตเสริมเหล็ก แทนการใช้เสาไม้ ในส่วนของเรือน มีการใช้ระบบการวางพื้นห้อง 2 รูปแบบ คือ ระบบตงและคาน และระบบรอดกับรา
ผังพื้นของเรือนไทยนี้ มีการจัดวางบันไดทางเข้าออกเป็น 3 ทาง และวางอาคารให้รวมเป็นหมู่ตามหลักนิยม โดยเรือนประธานทำหลังคาแฝด หน้าจั่วลายแสงอาทิตย์ ต่างจากเรือนอื่นๆ ซึ่งมีจั่วใบปรือ จั่วลูกฟักหน้าพรหม เป็นต้น ส่วนอาคารสำนักงาน หรือเทียบกับเรือนครัว ได้แยกออกจากเรือนหมู่ออกไป เช่นเดียวกับ ศาลากลางน้ำหรือ หอกลาง ซึ่งเป็นเรือนเครื่องสับ แต่ตกแต่งด้วยเครื่องลำยอง หน้าบันประดับตราพระเกี้ยวปิดทอง ที่สร้างแยกออกมาจากเรือนหมู่ ด้วยจุดประสงค์ที่ต้องการรับลมได้ดีกว่า ในชั้นใต้ถุน มีการขุดระดับดินเดิมลงไป เพื่อเพิ่มเนื้อที่ใช้สอยด้านล่าง ซึ่งไม่ทำลายระบบสัดส่วนเดิมของอาคาร ที่ไม่ต้องยกอาคารให้สูงขึ้น จนเกิดความชะลูด
ปัจจุบัน ทุกวันศุกร์แรกของเดือนจะมีการแสดงดนตรีและนาฏศิลป์ ที่มีชื่อเรียกว่า "จุฬาวาทิต" ณ เรือนไทยแห่งนี้
Nierstraszellidae
Nierstraszellidae เป็นวงศ์ของลิ่นทะเลที่อยู่ในอันดับ Lepidopleurida
สกุลในวงศ์นี้ ได้แก่:
ประเทศเซเนกัลในโอลิมปิกเยาวชนฤดูร้อน 2018
ประเทศเซเนกัล เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเซเนกัลเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศเซเนกัลไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
ไทเลอร์ แอดัมส์
ไทเลอร์ ชาน แอดัมส์ (เกิดวันที่ 14 กุมภาพันธ์ ค.ศ. 1999) เป็นนักฟุตบอลชาวอเมริกันที่เล่นให้แก่ลีดส์ยูไนเต็ดในพรีเมียร์ลีก เขาเติบโตจากทีมเยาวชนของนิวยอร์กเร็ดบุลส์ ก่อนที่จะเลื่อนขึ้นสู่ทีมสำรองในวัย 16 ปี และเลื่อนขึ้นสู่ทีมชุดใหญ่ในฤดูกาลถัดมา เขาย้ายไปแอร์เบ ไลพ์ซิช ในเดือนมกราคม ค.ศ. 2019
เขามักเล่นในตำแหน่งกองกลาง แต่ก็สามารถเล่นในตำแหน่งฟูลแบ็กหรือปีกได้เช่นกัน เขาเป็นตัวแทนของสหรัฐในชุดเยาวชนหลายรุ่นอายุ ก่อนที่จะได้ลงเล่นให้กับทีมชาติชุดใหญ่ครั้งแรกใน ค.ศ. 2017
ทีมชาติ
แอดัมส์เป็นตัวแทนของทีมชาติสหรัฐรุ่นอายุไม่เกิน 15, 17 และ 20 ปี เขาได้ลงเล่นให้กับทีมชาติครบทุกนัดใน CONCACAF U-17 Championships ที่จัดขึ้นที่ฮอนดูรัสในปี 2015 ช่วยให้สหรัฐผ่านเข้าไปเล่นในรอบสุดท้ายของฟุตบอลโลกเยาวชนอายุไม่เกิน 17 ปี 2015 ในเดือนพฤษภาคม ค.ศ. 2017 แอดัมส์ลงเล่นครบทุกนัดในฟุตบอลโลกเยาวชนอายุไม่เกิน 20 ปี 2017 ที่ประเทศเกาหลีใต้ ต่อมาในวันที่ 14 พฤศจิกายน 2017 เขาลงเล่นเป็นตัวจริงให้กับทีมชาติชุดใหญ่เป็นครั้งแรกในการเสมอกับโปรตุเกส 1–1 ต่อมาในวันที่ 11 กันยายน ค.ศ. 2018 แอดัมส์ทำประตูแรกในนามทีมชาติในนัดกระชับมิตรที่พบกับเม็กซิโก
เกียรติประวัติ
นิวยอร์กเร็ดบุลส์ 2
นิวยอร์กเร็ดบุลส์
แอร์เบ ไลพ์ซิช
สหรัฐ อายุไม่เกิน 20 ปี
สหรัฐ
อาณาจักรสิงหะส่าหรี
ก่อตั้ง
สิงหะส่าหรีถูกก่อตั้งโดยเกิน อาเราะ (ค.ศ. 1182-1227/1247) ผู้ซึ่งปรากฏชื่อในนิทานพื้นบ้านยอดนิยมในเขตชวากลางและตะวันออก เรื่องราวชีวิตส่วนใหญ่ของพระองค์และประวัติศาสตร์ช่วงต้นของสิงหะสาหรีนั้นมาจากพงศาวดารปาราราตอน ซึ่งมีบางส่วนที่เป็นตำนาน เกิน อาเราะเป็นบุตรกำพร้าพ่อของหญิงนามว่า เกิน เอินเดาะ (บางตำนานกล่าวว่าว่า พระองค์เป็นพระโอรสของพระพรหม) ในอาณาจักรเกอดีรี
เกิน อาเราะขึ้นมามีอำนาจจากการเป็นข้ารับใช้ให้กับตุงกุล อาเมอตุง เจ้าเมืองตูมาเปิล (ใกล้เขตเมืองมาลังปัจจุบัน) แล้วกลายเป็นผู้ปกครองเกาะชวาโดยปกครองจากเกอดีรี ถือกันว่าพระองค์เป็นผู้ก่อตั้งราชวงศ์ราจาซาทั้งสายสิงหะส่าหรีและสายมัชปาหิต พระองค์ถูกลอบปลงพระชนม์โดยอานูซาปาตี เพื่อล้างแค้นจากการที่พระองค์ฆ่าตุงกุล อาเมอตุงบิดาของตน ปันหยี โตะฮ์จายา พระราชโอรสของเกิน อาเราะ ลอบปลงพระชนม์อานูซาปาตี แต่ก็ครองราชย์ได้ไม่กี่เดือนใน ค.ศ. 1248 ก่อนที่พระภาติยะจะก่อกบฏ ร่วมกับรังงา วูนี กับมาฮีชา ชัมปากา แล้วรังงา วูนีและมาฮีชาชัมปากาจึงร่วมกันปกครองในนามวิษณุวัฒนะกับนรสิมหฺมูรตี
สงครามครูเสดครั้งที่ 6
สงครามครูเสดครั้งที่ 6 (Sixth Crusade) (ค.ศ. 1228-ค.ศ. 1229) สงครามครูเสด ครั้งนี้เริ่มขึ้นเพียงเจ็ดปีหลังจากความล้มเหลวของสงครามครูเสดครั้งที่ 5
สมเด็จพระจักรพรรดิฟรีดริชที่ 2 และสมเด็จพระสันตะปาปา
สมเด็จพระจักรพรรดิฟรีดริชที่ 2 แห่งโรมันอันศักดิ์สิทธิ์ทรงมีส่วนบทบาทเกี่ยวข้องเป็นอันมากใน โดยการทรงส่งกองทัพจากเยอรมนีแต่พระองค์มิได้ทรงเข้าร่วมในการยุทธการโดยตรงแม้ว่าจะทรงได้รับการหว่านล้อมจากสมเด็จพระสันตะปาปาโฮโนริอุสที่ 3 และต่อมาสมเด็จพระสันตะปาปาเกรกอรีที่ 9 ก็ตาม เพราะทรงต้องจัดการปัญหาภายในในเยอรมนี และ อิตาลีให้เรียบร้อยเสียก่อนที่จะเข้าร่วมในสงครามครูเสด และทรงให้คำสัญญาว่าจะเข้าร่วมในสงครามหลังจากพระราชพิธีบรมราชาภิเษกเป็นจักรพรรดิโดยพระสันตะปาปาโฮโนริอุสที่ 3 ในปี ค.ศ. 1220 เสียก่อน
พระสันตะปาปาเกรกอรีทรงกล่าวว่าเหตุผลในการทำการคว่ำบาตรเป็นเพราะจักรพรรดิฟรีดริชไม่ทรงเต็มพระทัยในการเข้าร่วมสงครามครูเสดมาตั้งแต่สงครามครูเสดครั้งที่ 5แล้ว พระสันตะปาปาเกรกอรีการคว่ำบาตรเป็นเพียงข้ออ้างเพราะความกลัวในความทะเยอทะยานของจักรพรรดิฟรีดริชในการขยายอำนาจของพระองค์ในคาบสมุทรอิตาลี จักรพรรดิฟรีดริชทรงพยายามเจรจาต่อรองกับพระสันตะปาปาเกรกอรีแต่ในที่สุดก็ทรงหันหลังให้ และทรงนำทัพไปยังซีเรีย ในปี ค.ศ. 1228 แม้ว่าจะยังทรงถูกคว่ำบาตรก็ตามและเสด็จถึงอัคโคในเดือนกันยายน
ประเทศเบลีซ
เบลีซ (Belize) เป็นชาติขนาดเล็ก ตั้งอยู่บนฝั่งตะวันออกของอเมริกากลาง ริมทะเลแคริบเบียน มีอาณาเขตจรดประเทศเม็กซิโกทางทิศตะวันตกเฉียงเหนือ และจรดประเทศกัวเตมาลาทางทิศตะวันตกและทิศใต้ มีประเทศฮอนดูรัสเป็นประเทศเพื่อนบ้านที่อยู่ใกล้เคียง ห่างออกไปเพียง 75 กิโลเมตร (47 ไมล์) ตามอ่าวฮอนดูรัสทางด้านตะวันออก
ชื่อประเทศมีต้นกำเนิดมาจากชื่อแม่น้ำเบลีซ ซึ่งเมืองเบลีซซิตี (เมืองหลวงเก่า) ก็ได้ชื่อมาจากแม่น้ำนี้ด้วยเช่นกัน ในภาษาสเปนมักจะเรียกว่า Belice
ภูมิศาสตร์
ส่วนใหญ่เป็นป่าเขตร้อน มีที่ราบลุ่มบริเวณชายฝั่งทะเล มีเนินเขาทางตอนใต้
ยุคอารยธรรมมายา
ประวัติศาสตร์ของเบลีซเริ่มต้นเมื่อ 1,500 ปีก่อนคริสตกาล เมื่อประเทศถูกครอบครองโดยอารยธรรมมายา มีแหล่งโบราณคดีจำนวนมากกระจายไปทั่วประเทศเช่น El Caracol, Lamanai และ Xunantunich สะท้อนให้เห็นถึงอดีตของประเทศและประชากรที่อาศัยอยู่
ช่วงกลางศตวรรษ มีชาว Baymen จากอังกฤษและสกอตแลนด์ได้กระจายอำนาจและเริ่มเข้ามาตั้งรกรากในเบลีซ สเปนก็ได้ใช้ความพยายามในการเข้าควบคุมประเทศ แต่ในที่สุดเบลีซก็ได้ถูกก่อตั้งให้เข้ามาร่วมอยู่จักรวรรดิอังกฤษ หลังจากสงครามเซนต์จอร์จเบอร์ (St. George’s Caye) ในปี ค.ศ. 1798 และ อยู่ภายใต้การปกครองของสหราชอาณาจักร มีสถานะเป็นอาณานิคมจนถึงปี ค.ศ. 1973 จนกระทั่งได้รับเอกราชในปี ค.ศ. 1981
การเมืองการปกครอง
เบลีซมีการปกครองระบอบประชาธิปไตยแบบรัฐสภา ซึ่งพระมหากษัตริย์จะทรงอยู่ภายใต้รัฐธรรมนูญ มีสมเด็จพระเจ้าชาลส์ที่ 3 แห่งสหราชอาณาจักรเป็นประมุขพระองค์ปัจจุบัน ทรงใช้พระราชอำนาจผ่านผู้สำเร็จราชการ (Governor-General)
นิติบัญญัติ
ฝ่ายนิติบัญญัติ เป็นระบบสภาคู่
บริหาร
นายกรัฐมนตรี เป็นหัวหน้าพรรคการเมืองที่มีเสียงข้างมากจะได้รับการแต่งตั้งจากผู้สำเร็จ ราชการ ส่วนคณะรัฐมนตรี ได้รับการเสนอชื่อโดยนายกรัฐมนตรี และแต่งตั้งโดยผู้สำเร็จราชการ
ตุลาการ
หัวหน้าผู้พิพากษาได้รับการแต่งตั้งจากผู้สำเร็จราชการ โดยการเสนอชื่อจากนายกรัฐมนตรี พรรคการเมืองสำคัญ People's United Party ( PUP) (พรรครัฐบาล)United Democratic Party (UDP)
การแบ่งเขตการปกครอง
เบลีซแบ่งออกเป็น 6 เขต (districts)  ได้แก่
เชื้อชาติ
มีประชากรประมาณ 224,900 คน ชาวเบลีซส่วนใหญ่เป็นพวกมายา อินคา และครีโอล มีภาษามายา
ศาสนา
นับถือศาสนาคริสต์ นิกายแองกลิแกน โปรแตสแตนท์ โรมันคาทอลิก
ภาษา
ภาษาอังกฤษใช้เป็นภาษาทางการ และ ภาษาครีโอลเป็นภาษาพูด
ตำบลสระ
สระ เป็นตำบลหนึ่งในอำเภอเชียงม่วน จังหวัดพะเยา เป็นที่ตั้งของวัดท่าฟ้าใต้ ซึ่งสร้างตามรูปแบบศิลปะไทลื้อที่มีความงดงามเป็นเอกลักษณ์เฉพาะ ประชากรส่วนใหญ่เป็นชาวไทลื้อที่อพยพมาจากแคว้นสิบสองปันนา มณฑลยูนาน ประเทศสาธารณรัฐประชาชนจีน
ที่ตั้งและอาณาเขต
ตำบลสระ มีอาณาเขตติดต่อกับเขตการปกครองข้างเคียง ดังนี้
ประวัติ
ตำบลสระ เป็นตำบลที่มีตำนานว่า เมื่อปี พ.ศ. 2343 (ประมาณ 70–80 ปีก่อน พ.ศ. 2427) คือ ประมาณ 135 ปีมาแล้ว (2552) มีเรื่องเล่าว่าเจ้าเมืองน่านและเจ้าเมืองพะเยา มีการติดต่อค้าขายกัน โดยใช้เส้นทางจากจังหวัดน่าน-บ้านสวด ถึงเชียงม่วนและต่อไปอำเภอดอกคำใต้ โดยเมื่อเดินทางสมัยนั้นในบริเวณเขตอำเภอเชียงม่วนจะต้องข้ามแม่น้ำยมและหยุดพักอีก 1 คืน และได้สำรวจพบว่าด้านตะวันตกของแม่น้ำยมสามารถสร้างที่พักอาศัยและเพาะปลูกได้จึงขออนุญาตจากเจ้าเมืองน่านมาตั้งบ้านสร้างเมือง เริ่มแรกมีประมาณกว่าสิบหลังคาเรือน
เดิมพื้นที่ตำบลสระ มีชื่อว่า "ตำบลเมืองสระ" เป็นส่วนหนึ่งของอำเภอบ้านม่วง (อำเภอปง) จังหวัดน่าน ต่อมาในปี พ.ศ. 2483 กระทรวงมหาดไทยได้ยุบรวมพื้นที่ตำบลเนื่องจากมีตำบลมากเกินไป โดยยุบรวมพื้นที่ตำบลเมืองสระเข้ากับตำบลเชียงม่วน และในอีก 7 ปีต่อมา ทางราชการได้แบ่งพื้นที่การปกครองหมู่ที่ 5-7 ของตำบลเชียงม่วน ออกมาตั้งเป็นตำบลสระ อีกครั้ง ตามประกาศกระทรวงมหาดไทยลงวันที่ 8 พฤษภาคม พ.ศ. 2490 โดยมีผลบังคับตั้งแต่วันที่ 10 มิถุนายน ปีเดียวกัน ตำบลสระมีฐานะเป็นตำบลสระ อำเภอปง จังหวัดน่าน
ในวันที่ 30 ธันวาคม 2495 ทางกระทรวงมหาดไทยได้มีเปลี่ยนแปลงเขตจังหวัดน่าน จังหวัดเชียงราย จังหวัดแพร่ โดยโอนพื้นที่อำเภอปง (ยกเว้นตำบลสะเอียบและตำบลสวด) จังหวัดน่าน มาขึ้นการปกครองกับจังหวัดเชียงราย ตำบลสระจึงย้ายการปกครองจากจังหวัดน่านเดิม มาขึ้นกับจังหวัดเชียงราย
ต่อมาทางราชการได้แยกพื้นที่ตำบลสระ และตำบลเชียงม่วน ออกจากการปกครองของอำเภอปง ในวันที่ 20 พฤษภาคม พ.ศ. 2512 รวมตั้งเป็น กิ่งอำเภอเชียงม่วน  และยกฐานะเป็นอำเภอเชียงม่วนในปี พ.ศ. 2517  ตำบลสระจึงมีฐานะเป็นตำบลสระ อำเภอเชียงม่วน จังหวัดเชียงราย ในวันที่ 28 กรกฎาคม 2520 ทางราชการได้แยกพื้นที่อำเภอพะเยา อำเภอจุน อำเภอเชียงคำ อำเภอเชียงม่วน อำเภอดอกคำใต้ อำเภอปง และอำเภอแม่ใจ ออกจากการปกครองจังหวัดเชียงราย รวมตั้งขึ้นเป็น จังหวัดพะเยา  จึงมีฐานะเป็นตำบลสระ อำเภอเชียงม่วน จังหวัดพะเยา
"สระ" คือกิริยาที่มนุษย์ใช้คนข้าว ชุมชนในท้องถิ่นนิยมบริโภคข้าวเหนียวเมื่อข้าวสุกแล้วนำมาใส่ภาชนะที่เรียกว่ากั๊วะ แล้วคนเพื่อให้ข้าวเย็นลง มีเรื่องเล่าว่าเมื่อปู่ฟ้าโง้มหนึ้งข้าวแล้วปลดปง ลง ณ เมืองปง แล้วจึงนำข้าวมา สระ ลงบนภาชนะสำหรับคนข้าวของชนในท้องถิ่น ณ ตำบลบ้านสระ แล้วนำมา สวด คือกิริยาที่นำข้าวมาใส่กระติบจนเต็มแล้วเอามือปาดให้เสมอกัน ณ บ้านสวด เป็นต้น
การปกครองส่วนภูมิภาค
ตำบลสระแบ่งพื้นที่การปกครองออกเป็น 13 หมู่บ้าน ได้แก่ ** ในวันที่ 17 กันยายน 2558 ได้มีการเปลี่ยนแปลงชื่อหมู่ 6 บ้านหล่าย ตำบลสระ เป็น หมู่ 6 บ้านท่าฟ้าหล่าย
การปกครองส่วนท้องถิ่น
ท้องที่ตำบลสระ มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลสระ ครอบคลุมพื้นที่ตำบลสระทั้งหมด ซึ่งเป็นสภาตำบลสระ ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลสระในวันที่ 30 มกราคม พ.ศ. 2539 จนถึงปัจจุบัน
ISO 3166-2:AM
ISO 3166-2:AM เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศอาร์มีเนีย ซึ่งทั้งหมดจะแทนรายชื่อทั้ง 1 เมือง 10 จังหวัด
คดีรักข้ามภพ
คดีรักข้ามภพ เป็นละครโทรทัศน์ไทยที่สร้างจากเค้าโครงบทประพันธ์แนว โรแมนติก ดราม่า พีเรียด เรื่อง คดีรักข้ามเวลา ของ ณรัญญา (ณรัญชน์) ผลิตโดย เดอะ วัน เอ็นเตอร์ไพรส์ เขียนบทโทรทัศน์โดย ศิริลักษณ์ ศรีสุคนธ์ นำแสดงโดย เศรษฐพงศ์ เพียงพอ, นพจิรา ฤกษขจรนามกุล   , ภูริ หิรัญพฤกษ์ , ดวงตา ตุงคะมณี , นัฐฐพนธ์ ลียะวณิช , เอมี่ กลิ่นประทุม  , เรวิญานันท์ ทาเกิด , สุพจน์ จันทร์เจริญ , แอริน ยุกตะทัต , กลศ อัทธเสรี
เรื่องย่อ
คดีรักข้ามภพ เป็นเรื่องราวของ เขมชาติ (เต๋า-เศรษฐพงศ์) นายตำรวจหนุ่มที่ตามสืบคดีการตายของเจ้าของร้านอาหารชื่อดัง ซึ่งระหว่างที่เขมชาติสะกดรอยตาม พิชญา (เฟิร์น-นพจิรา) แม่ครัวขนมหวาน เพราะตกเป็นหนึ่งในผู้ต้องสงสัย จู่ๆ ก็เกิดเหตุการณ์ประหลาด ทำให้ทั้งคู่ได้ย้อนเวลากลับไปในปี พ.ศ. 2456
นายตำรวจอย่างเขมชาติจึงต้องจำยอมสงบศึกชั่วคราวกับพิชญา และช่วยกันคิดหาทางกลับยุคปัจจุบัน แต่กลับมีเหตุบังเอิญทำให้ทั้งคู่ต้องเข้าไปพัวพันกับคดีฆาตกรรมของตระกูลคหบดีที่มั่งคั่งในสมัยนั้น งานนี้ตำรวจมือดีจากโลกอนาคต จึงต้องออกโรงไขคดีโดยมีพิชญาเป็นคู่หูคอยช่วยสืบ
แต่ภารกิจในครั้งนี้กลับไม่ง่ายอย่างที่คิด เมื่อเกิดเหตุการณ์วุ่นวายมากมาย จนนำไปสู่คดีการตายของใครอีกหลายๆ คน!! เขมชาติกับพิชญาจะไขคดีครั้งนี้ได้สำเร็จหรือไม่? ร่วมข้ามภพค้นหาคำตอบของปริศนาไปด้วยกัน
จังหวัดสมุทรสงครามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
'''การเลือกตั้งสมาชิกสภาผู้แทนราษฎรจังหวัดสมุทรสงคราม พ.ศ. 2539''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดสมุทรสงครามทั้งจังหวัด
พรรคเสรีนิยม (ประเทศไทย พ.ศ. 2553)
พรรคเสรีนิยม (Liberal Party, อักษรย่อ: ส.ร.น.) พรรคการเมืองที่จดทะเบียนก่อตั้งตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๕๐ เป็นลำดับที่ ๒/๒๕๕๓ เมื่อวันที่ 8 มกราคม พ.ศ. 2553 มีนายพุทธชาติ ช่วยราม เป็นหัวหน้าพรรคและ นายจรินทร์ อยู่สุข เป็นเลขาธิการพรรคคนแรก
ต่อมาในการประชุมใหญ่สามัญ ครั้งที่ 1/2554 เมื่อวันที่ 30 มกราคม พ.ศ. 2554 ทางพรรคเสรีนิยมได้มีการเปลี่ยนแปลงกรรมการบริหารพรรคในตำแหน่งเลขาธิการพรรคจากนาย จรินทร์ อยู่สุข ที่ขยับขึ้นไปรับตำแหน่งรองหัวหน้าพรรคมาเป็นนาย พุฒิพงศ์ พุ่มไสล
การเลือกตั้งเดือนกรกฎาคม พ.ศ. 2554
ใน การเลือกตั้งทั่วไปเดือนกรกฎาคม พ.ศ. 2554 เมื่อวันอาทิตย์ที่ 3 กรกฎาคม พ.ศ. 2554 พรรคเสรีนิยมได้ส่งผู้สมัครลงรับเลือกตั้งแต่มิได้รับเลือกตั้งแม้แต่ที่นั่งเดียว
ยุบพรรค
ในวันศุกร์ที่ 28 กันยายน พ.ศ. 2561 พรรคเสรีนิยมได้จัดประชุมใหญ่เพื่อยุบเลิกพรรคเสรีนิยมตามหนังสือที่ทาง คสช. ส่งมาซึ่งที่ประชุมมีมติเห็นชอบให้ยุบเลิกพรรคเสรีนิยม และได้มีการประกาศลงราชกิจจานุเบกษาเมื่อวันพฤหัสบดีที่ 27 ธันวาคม พ.ศ. 2561
มหาบุรุษพลิกแผ่นดิน
มหาบุรุษพลิกแผ่นดิน (琅琊榜 Nirvana in Fire) เป็นละครโทรทัศน์ที่สร้างขึ้นในปี ค.ศ. 2015 ละครโทรทัศน์ที่ดัดแปลงเรื่องราวมาจากวรรณกรรมของไห่เหยิน เรื่อง หลางหยาป่าง นำแสดงโดย หู เกอ, หลิว เทา, หวัง ข่าย ออกอากาศทางช่อง Dragon TV และ Beijing TV ในประเทศจีน และออกอากาศทางช่อง 3 แฟมิลี่ ใน ประเทศไทย โดยออกอากาศต่อจากละครเรื่อง พระพุทธเจ้า
เนื้อเรื่องย่อ
ในยุคสมัยหนันเหลียง เป่ยเหว่ยยกทัพลงใต้ หลินเซี่ยพาหลินซูลูกชายวัยสิบเจ็ดปีนำกองกำลังชื่อเยี่ยนเจ็ดหมื่นนายออกศึก สุดท้ายกองกำลังชื่อเยี่ยนเพิ่งได้รับชัยชนะ แต่กลับถูกคนปองร้าย จนต้องตายอย่างอนาถที่หุบเขาเหมยหลิง หลินซูได้รับความช่วยเหลือจากพรรคพวกจนเอาตัวรอดเอาไว้ได้และจากความช่วยเหลือของหอหลางหยา หลินซูได้ก่อตั้งเจียงจั่วเหมิงขึ้นมา
สิบสองปีต่อมา หลินซูกลับมาในฐานะ “เหมยฉางซู” เจ้าลัทธิ คอยแอบให้ความช่วยเหลือพระโอรส เพราะด้วยความที่อุปนิสัยตรงไปตรงมาจึงไม่เป็นที่โปรดปรานของอู่ตี้ ทั้งยังต้องใช้สุขภาพที่อ่อนแอเผชิญอุปสรรคความยากลำบากเพื่อกำจัดขุนนางชั่ว และใช้ชีวิตในวาระสุดท้ายล้างมลทินให้กองทัพชื่อเยียนเจ็ดหมื่นนายที่ซื่อสัตย์จงรักภักดีต่อราชวงศ์ แต่กลับถูกลอบสังหารสิ้น
ในเวลาเดียวกัน อู่ตี้ลุ่มหลงความสำราญ ปกครองบ้านเมืองจนระส่ำระสาย ชายแดนก็มีข้าศึกคอยรุกราน เป่ยเหว่ยเปลี่ยนผู้นำสบโอกาสยกทัพลงใต้บุกโจมตี บรรดาขุนนางในราชสำนักไม่มีผู้ใดที่มีความสามารถนำทัพออกศึก เหมยฉางซูกินยาปลุกเร้าพลังเฮือกสุดท้ายขึ้นมานำทัพออกศึกด้วยความห้าวหาญ ในช่วงวาระสุดท้ายของชีวิต เขาสามารถสยบอริราชศัตรูทางเหนือได้สำเร็จ จบสิ้นชีวิตของหลินซู ในการเสียชีวิตของเขาท่ามกลางสนามรบครั้งนั้น
โมบี้ (อัลบั้ม)
โมบี้ (Moby) เป็นอัลบั้มชุดแรก ของ โมบี้ โดยใช้ชื่ออัลบั้มว่า โมบี้ ออกจำหน่ายในปี 1992 อยู่ในต้นสังกัด ของ Instinct นี้เป็นอัลบั้มแนว เทคโน
สงครามครูเสดเด็ก
สงครามครูเสดเด็ก (Children's Crusade) (ค.ศ. 1212) เป็นสงครามครูเสด ที่เชื่อกันว่าเกิดขึ้นใน ค.ศ. 1212
“สงครามครูเสดเด็ก” เป็นชื่อที่ใช้เรียกเหตุการณ์จินตนาการและเหตุการณ์ที่เกิดขึ้นจริงหลายเหตุการณ์ที่เกิดขึ้นในปี ค.ศ. 1212 ที่อาจจะประกอบด้วยบางอย่างหรือทุกอย่างที่เกิดขึ้นดังนี้: การเห็นมโนทัศน์ของเด็กเยอรมันและฝรั่งเศส, ความประสงค์ที่จะเปลี่ยนมุสลิมในดินแดนศักดิ์สิทธิ์ให้หันมารับคริสต์ศาสนา, กลุ่มเด็กรวมตัวกันเดินทางลงไปยังอิตาลี และเด็กถูกค้าเป็นทาส
งานศึกษาที่พิมพ์ในในปี ค.ศ. 1977 ตั้งข้อสงสัยถึงความเป็นจริงของเหตุการณ์ที่เกิดขึ้นและนักประวัติศาสตร์หลายคนในปัจจุบันเชื่อว่า ผู้ที่เข้าร่วมในเหตุการณ์ (หรือส่วนใหญ่) มิใช่เด็กแต่เป็นกลุ่มคนจนที่เร่ร่อนในเยอรมนี และ ฝรั่งเศส ที่บ้างก็พยายามจะไปถึงดินแดนศักดิ์สิทธิ์หรือบ้างก็เพียงแต่ตั้งใจจะทำ เหตุการณ์ที่บรรยายกันมาในประวัติศาสตร์ส่วนใหญ่เป็นตำนานที่เล่าขานกันมาเป็นเวลาหลายศตวรรษ
แกรนาเดียร์
แกรนาเดียร์ (Grenadier) เป็นทหารพิเศษที่ปรากฎอยู่ในทวีปยุโรป จัดตั้งขึ้นอย่างเป็นทางการครั้งแรกในรัชสมัยของพระเจ้าหลุยส์ที่ 14 แห่งฝรั่งเศส เพื่อทำหน้าที่เป็นพลขว้างระเบิดซึ่งมีขนาดราวลูกเบสบอล หรือปฏิบัติภารกิจจู่โจม ในช่วงแรกแกรนาเดียร์จะถูกคัดเลือกจากนายทหารที่แข็งแกร่งและกำยำที่สุด อย่างไรก็ตามในศตวรรษที่ 18 ก็ไม่ปรากฎว่ามีแกรนาเดียพลขว้างระเบิดอยู่อีก แต่ก็ยังคงถูกคัดเลือกจากผู้มีร่างกายกำยำเพื่อเป็นหน่วยทะลวงทัพข้าศึกในสนามรบ ประเทศฝรั่งเศสและอาร์เจนตินาได้จัดตั้งหน่วยแกรนาเดียร์ที่เรียกว่า แกรนาเดียร์พลม้า ไม่นานต่อมาสหราชอาณาจักรก็จัดตั้งแกรนาเดียร์พลม้าเช่นเดียวกัน
แนวคิดพลขว้างระเบิดนั้นปรากฎครั้งแรกในสมัยราชวงศ์หมิงของจีนซึ่งมีบันทึกว่าทหารจีนบนกำแพงเมืองจีนได้ขว้างลูกระเบิดใส่ข้าศึก สำหรับในยุโรปพบว่าพลขว้างระเบิดปรากฎครั้งแรกในสเปนและออสเตรีย และพลขว้างระเบิดก็ปรากฎอยู่ในอังกฤษเช่นกันในช่วงสงครามกลางเมืองอังกฤษ
เครื่องราชอิสริยาภรณ์สิงโตเนเธอร์แลนด์
เครื่องราชอิสริยาภรณ์สิงโตเนเธอร์แลนด์ (De Orde van de Nederlandse Leeuw) เป็นเครื่องราชอิสริยาภรณ์ของประเทศเนเธอร์แลนด์ สถาปนาเมื่อวันที่ 29 กันยายน ค.ศ. 1815 โดยจะมอบให้กับผู้กระทำคุณประโยชน์อันยิ่งยวดต่อสังคมในประเทศเนเธอร์แลนด์ ทั้งชาวเนเธอร์แลนด์และชาวต่างประเทศ
เครื่องราชอิสริยาภรณ์นี้มีศักดิ์รองมาจากเครื่องเสนาราชอิสริยาภรณ์วิลเลิม ซึ่งพระราชทานเฉพาะฝ่ายทหารเท่านั้น ส่วนเครื่องราชอิสริยาภรณ์นี้สำหรับพระราชทานให้ฝ่ายพลเรือน เช่นเดียวกับเครื่องราชอิสริยาภรณ์ออเรนจ์-นัสเซา
ลักษณะ
ดวงตราและดาราทุกระดับชั้น จะมีลักษณะเป็นกางเขนมอลตาสีขาว และมีตัว W ซึ่งมาจากพระนามของพระเจ้าวิลเลิมที่ 1 แห่งเนเธอร์แลนด์ คั่นอยู่ระหว่างกางเขน ส่วนแพรแถบเป็นสีน้ำเงิน มีสีเหลืองคั่นอยู่สองข้าง
ยุ้งข้าวเรคคอร์ด
ยุ้งข้าวเรคคอร์ด (Yoongkao Records) เป็นค่ายเพลงลูกทุ่งในประเทศไทย ก่อตั้งเมื่อปลายปี พ.ศ. 2557 เป็นค่ายเพลงในเครือบริษัทเวิร์คพอยท์ เอ็นเทอร์เทนเมนท์ ก่อตั้งขึ้นเพื่อรองรับศิลปินที่มาจากรายการ ไมค์ทองคำ ของทางบริษัทเป็นหลัก และอนุรักษ์เพลงลูกทุ่งคลาสสิค ต่อมาจึงได้ แน็ค วรุฒ แพนไธสง แชมป์ 60 สมัยจากรายการ ไมค์หมดหนี้ นักร้องนำโชค ซึ่งเป็นรายการประกวดร้องเพลงลูกทุ่งอีกรายการหนึ่งของบริษัทเข้ามาเป็นศิลปินในสังกัด
นอกจากนี้ตลกชื่อดังอย่าง หม่ำ จ๊กมก ยังได้เข้ามานั่งแท่นบริหารค่ายยุ้งข้าวเรคคอร์ด นอกจากนี้ยังดึง ไรอัล กาจบัณฑิต จำปาศิลป์ อดีตแชมป์ 200 สมัยจากรายการ ไมค์หมดหนี้ เสี่ยงโชค เข้ามาเป็นศิลปินในสังกัด โดยเปิดตัวซิงเกิลแรกในชีวิตคือเพลง รักเก่าข้างกองฟาง ในวันพฤหัสบดีที่ 30 มิถุนายน พ.ศ. 2565
พระราชพงศาวลีราชวงศ์สหราชอาณาจักร
นี่คือ พระราชพงศาวลีราชวงศ์สหราชอาณาจักร ตั้งแต่พระเจ้าเจมส์ที่ 1 แห่งอังกฤษ (ผู้ปกครองทั้งอังกฤษและสกอตแลนด์) จนถึงปัจจุบันคือสมเด็จพระราชินีนาถเอลิซาเบธที่ 2 แห่งสหราชอาณาจักร.
ก่อนพระเจ้าเจมส์ที่ 1 แห่งอังกฤษ
สำหรับมุมมองแบบง่าย ดูที่: พระราชพงศาวลีพระมหากษัตริย์สหราชอาณาจักร.
อำเภอแม่แจ่ม
แม่แจ่ม เป็นอำเภอของจังหวัดเชียงใหม่ โดยแยกออกจากอำเภอจอมทอง เมื่อวันที่ 5 มิถุนายน พ.ศ. 2499 มีชื่อเสียงในเรื่องของผ้าซิ่นตีนจก ซึ่งเป็นสิ่งบ่งชี้ทางภูมิศาสตร์ของอำเภอแม่แจ่ม
ที่ตั้งและอาณาเขต
อำเภอแม่แจ่มตั้งอยู่ทางทิศตะวันตกของจังหวัด มีอาณาเขตติดต่อกับอำเภอและจังหวัดใกล้เคียงดังนี้
ที่มาของชื่ออำเภอ
อำเภอแม่แจ่มหรือ "เมืองแจ๋ม" นั้นแต่เดิมเรียกกันว่า "เมืองแจม" มีตำนานว่า สมเด็จพระสัมมาสัมพุทธเจ้าและพระมหากัจจายนะได้จาริกผ่านมาทางยอดดอยอ่างกา (ดอยอินทนนท์) เช้าวันหนึ่งเมื่อพระองค์เสด็จออกบิณฑบาตโปรดสัตว์ มีย่าลัวะเฒ่า (หญิงชราชาวลัวะ) คนหนึ่งนำปลาปิ้งเพียงครึ่งตัวมาใส่บาตรถวาย พระบรมศาสดาทอดพระเนตรด้วยความเมตตาและความสงสัย จึงตรัสถามย่าลัวะว่า "แล้วปลาอีกครึ่งตัวล่ะอยู่ไหน" ย่าลัวะทูลตอบว่า "เก็บไว้ให้หลาน" พระองค์จึงทรงรำพึงว่า "บ้านนี้เมืองนี้มันแจมแต๊นอ" (= เมืองนี้ช่างอดอยากจริงหนอ) ซึ่งต่อมาดินแดนนี้จึงได้ชื่อว่า "เมืองแจม" คำว่า "แจม" เป็นภาษาลัวะแปลว่า มีน้อย ไม่พอเพียง หรือขาดแคลน ต่อมาเมื่อกลุ่มคนไท-ยวน (ไต) มาอยู่ จึงเรียกชื่อตามสำเนียงไท-ยวนว่า "เมืองแจ๋ม" และเพี้ยนเป็นเมืองแจ่มหรือ "แม่แจ่ม" อันเป็นนามมงคล หมายถึงให้เมืองนี้เป็นเมืองแห่งความแจ่มใส ลบความหมายของคำว่า "แจม"
ตำนานเมืองที่เกี่ยวข้องกับสิงห์
มีตำนานเล่าสืบกันมาว่า มีสิงห์สองตัวเป็นพี่น้องกันหากินอยู่ในป่าใหญ่ เกิดแย่งชิงอำนาจการปกครองและพื้นที่ทำกินกันเองจนเกิดข้อพิพาทกันอยู่เนือง ๆ จนพระปัจเจกพุทธเจ้าเสด็จมาโปรดสัตว์ได้พบเห็น จึงได้กำหนดแบ่งเขตหากินโดยใช้ลำห้วยแห่งหนึ่งเป็นเขตแสดง ลำห้วยนั้นชื่อ "ห้วยช่างเคิ่ง" (ชึ่งหมายถึงแบ่งครึ่งกัน) ครั้นพระปัจเจกเจ้าเสด็จไปที่ดอยสะกาน (ตั้งอยู่ตรงข้ามบ้านกองกานกับบ้านต่อเรือ) มีราษฎรนำอาหารไปถวาย แต่เนื่องจากว่าราษฎรเหล่านั้นยากจน ข้าวปลาที่นำมาถวายมีน้อยขาดแคลน จึงได้ขนานเมืองนี้ว่า "เมืองแจม" ซึ่งแปลว่าเมืองที่มีความอดอยากขาดแคลน และเรียกลำน้ำใหญ่ว่า "น้ำแม่แจม" ต่อมาชาวบ้านขานชื่อเมืองนี้เพี้ยนไปเป็น "เมืองแจ่ม" จนกระทั่งทุกวันนี้
ประวัติ
อำเภอแม่แจ่มเป็นดินแดนแห่งหนึ่งที่ตั้งอยู่ทางทิศตะวันตกเฉียงใต้ของจังหวัดเชียงใหม่ มีหมู่บ้านอยู่ตามที่ราบและกระจัดกระจายอยู่ตามหุบเขาใหญ่น้อยที่ล้อมรอบเรียงรายอยู่ มองจากที่สูงลงมาจะเหมือนแอ่งกระทะ มีลำน้ำไหลผ่าน ท่ามกลางมวลพฤกษชาตินานาพันธุ์ที่ปรากฏอยู่ในดินแดนสุวรรณภูมิ ดินแดนแห่งนี้เดิมเป็นที่อาศัยของชนชาติลัวะ (ละว้า) ซึ่งครอบครองดินแดนแถบนี้ตลอดจนถึงบางส่วนของอาณาจักรล้านนาในอดีต ชนเผ่าลัวะมีความเจริญไม่แพ้พวกขอม-มอญ ซึ่งเป็นเจ้าของดินแดนแห่งนี้ร่วมกัน เพียงแต่แยกการปกครองออกเป็นหมู่เหล่า เป็นอิสระไม่ขึ้นตรงต่อพวกใด ชนใดมีความเข้มแข็งก็ตั้งตัวเป็นเจ้าเมืองขึ้นปกครองกันเอง มีวิถีชีวิตที่เรียบง่าย และได้สร้างวัฒนธรรมของตนจนรุ่งเรือง ตามหลักฐานทางประวัติศาสตร์ ไม่ว่าจะเป็นวัดวาอาราม จิตรกรรมฝาผนัง เครื่องปั้นดินเผา อาจจะเป็นเพราะในอดีตเมืองแจ๋มเป็นเส้นทางการค้าขายระหว่าง พม่า ไทย จีน และอินเดียก็เป็นได้ เพราะสินค้าของทุกประเทศตกทอดมาสู่รุ่นลูกหลานซึ่งได้รับจากบรรพบุรุษที่อยู่ในสมัยนั้นด้วย ต่อมาเมื่อมีกลุ่มคนไท-ยวน (ไต) เข้ามามากเข้า อำนาจของลัวะจึงหมดไป แต่ลัวะเริ่มเรืองอำนาจขึ้นมาใหม่อีกครั้งในยุคสมัยของพญามังรายซึ่งถือว่าเป็นเชื้อสายลัวะเหมือนกัน
ต่อมามีคนไทยพื้นที่ราบทั้งจากอำเภอจอมทองและอำเภอสันป่าตองเข้ามาหากินและตั้งถิ่นฐานอยู่ตามที่ราบลุ่มน้ำแม่แจ่ม และได้รับการยกฐานะเป็นอำเภอเมื่อปี พ.ศ. 2451 ตั้งชื่อว่า อำเภอเมืองแจ่ม และเปลี่ยนชื่อเป็น อำเภอช่างเคิ่ง ในปี พ.ศ. 2460 (ปัจจุบันช่างเคิ่งเป็นชื่อตำบลหนึ่งในอำเภอแม่แจ่ม) ตั้งที่ว่าการอำเภอที่บ้านหมู่ที่ 4 ตำบลท่าผา มีนายชื่นดำรงตำแหน่งนายอำเภอ แต่ขณะนั้นราษฎรอดอยากขาดแคลนและไม่นิยมการปกครองที่มีการเก็บภาษีอากร ในที่สุดจึงมีราษฎรกลุ่มหนึ่งเข้าปล้นที่ว่าการอำเภอและทำร้ายนายอำเภอจนเสียชีวิต ทางราชการจึงได้ย้ายที่ว่าการอำเภอไปอาศัยที่วัดช่างเคิ่งเพื่อความปลอดภัย มีนายสนิทเป็นนายอำเภอจนกระทั่งปี พ.ศ. 2481 ทางราชการได้ลดฐานะลงเป็นกิ่งอำเภอ และตั้งชื่อว่า กิ่งอำเภอแม่แจ่ม ขึ้นกับอำเภอจอมทอง และเมื่อปี พ.ศ. 2499 ได้รับการยกฐานะเป็น อำเภอแม่แจ่ม และ เมื่อวันที่ 26 ธันวาคม 2552 ได้มีการแบ่งพื้นที่ของตำบลแจ่มหลวง  ตำบลบ้านจันทร์ และ ตำบลแม่แดด  ออกไปจัดตั้ง อำเภอกัลยาณิวัฒนา  จึงทำให้อำเภอแม่แจ่ม มี 7 ตำบล จนถึงปัจจุบัน
การปกครองส่วนภูมิภาค
อำเภอแม่แจ่มแบ่งเขตการปกครองย่อยออกเป็น 7 ตำบล 104 หมู่บ้าน ได้แก่
การปกครองส่วนท้องถิ่น
ท้องที่อำเภอแม่แจ่มประกอบด้วยองค์การปกครองส่วนท้องถิ่น 8 แห่ง ได้แก่
แอมเบียนต์ (อัลบั้ม)
แอมเบียนต์ เป็น อัลบั้มชุดที่สอง ของ โมบี้ ออกจำหน่ายในปี 1993 อยู่ในต้นสังกัด ของ Instinct
เป็นอัลบั้มสตูดิโออัลบั้มที่ 2 ของ โมบี้ ซึ่งเป็นอัลบั้มแนวแอมเบียนต์ ออกจำหน่ายเมื่อ พ.ศ. 2536
อำเภอวิเชียรบุรี
วิเชียรบุรี เป็นอำเภอหนึ่งของจังหวัดเพชรบูรณ์ อดีตเป็นอำเภอที่เคยมีอาณาเขตพื้นที่ขนาดใหญ่อีกหนึ่งอำเภอในจังหวัดเพชรบูรณ์ ซึ่งพื้นที่อำเภอวิเชียรบุรีครอบคลุมพื้นที่อำเภอหนองไผ่ อำเภอบึงสามพัน อำเภอศรีเทพ  ในปัจจุบัน และเป็นต้นตำรับของ "ไก่ย่างวิเชียรบุรี" เป็นที่รู้จักไปทั่วประเทศ
ที่ตั้งและอาณาเขต
อำเภอวิเชียรบุรี มีอาณาเขตติดต่อกับอำเภอข้างเคียง ดังนี้
ประวัติ
อำเภอวิเชียรบุรี เดิมชื่อว่า "เมืองท่าโรง" ต่อมาในสมัยพระบาทสมเด็จพระนั่งเกล้าเจ้าอยู่หัวทรงโปรดเกล้าให้เปลี่ยนชื่อเป็นเมืองวิเชียรบุรี ฐานะเป็นเมืองตรี ได้รวบรวมเมืองชัยบาดาลและเมืองบัวชุม ขึ้นตรงต่อเมืองวิเชียรบุรี จนกระทั่งเมื่อตั้งมณฑลเพชรบูรณ์ในสมัยสมเด็จพระจุลจอมเกล้าเจ้าอยู่หัว จึงได้มีการเปลี่ยนแปลงโดยยกฐานะเมืองวิเชียรบุรีเป็นอำเภอหนึ่งในจังหวัดเพชรบูรณ์เมื่อปี พ.ศ. 2441 ต่อมาในปี พ.ศ. 2482 ได้มีพระราชกฤษฎีกาเปลี่ยนชื่ออำเภอวิเชียรบุรีเป็นอำเภอท่าโรง จนกระทั่งเมื่อปี พ.ศ. 2487 จึงได้กลับมาใช้ชื่ออำเภอวิเชียรบุรีจนมาถึงทุกวันนี้ เมื่อนับถึงปีปัจจุบัน อำเภอวิเชียรบุรีได้รับการยกฐานะเป็นอำเภอมาเป็นเวลารวม 123 ปี
การปกครองส่วนภูมิภาค
อำเภอวิเชียรบุรีแบ่งเขตการปกครองย่อยออกเป็น 14 ตำบล 192 หมู่บ้าน ได้แก่
การปกครองส่วนท้องถิ่น
ท้องที่อำเภอวิเชียรบุรีประกอบด้วยองค์กรปกครองส่วนท้องถิ่น 16 แห่ง ได้แก่
ยูนิตี (เกมเอนจิน)
ยูนิตี (Unity) คือซอฟต์แวร์แบบข้ามแพลตฟอร์ม ใช้เพื่อสำหรับการพัฒนาซอฟต์แวร์และการจำลองต่างๆ จำพวกเช่น วีดีโอเกม, อุตสาหกรรมยานยนต์, การขนส่ง, ภาพยนตร์, แอนิเมชัน, สถาปัตยกรรม, วิศวกรรมศาสตร์, วิศวกรรมก่อสร้าง, วิศวกรรมการบินและอวกาศ, การพนัน, และอื่นๆ
ยูนิตี 1-5
ต่อมาในปี พ.ศ. 2550 ยูนิตี เวอร์ชัน 2 ก็ได้เปิดตัวพร้อมคุณสมบัติใหม่ 50 รายการโดยประมาณตัวอย่างเป็น การทำแสงแบบเรียลไทม์, แสงรูแบบทิศทาง, แสงรูปแบบไฟฉาย, การเล่นไฟล์วิดีโอ เป็นต้น, เมื่อ แอปเปิล ได้เปิดตัว App Store ในปี พ.ศ. 2551, ยูนิตีก็ได้เพิ่มการรองรับแพลตฟอร์ม iOS ในเวลาไม่นานและเป็นเวลาหลายปีที่เอนจินนี้ไม่มีคู่แข่งสำหรับแพลตฟอร์มนี้ ทำให้เป็นที่รู้จักกันดีในหมู่ผู้พัฒนาเกมสำหรับแพลตฟอร์ม iOS
ในปี พ.ศ. 2553 ยูนิตีเวอร์ชัน 3 เปิดตัวพร้อมกับการรองรับแพลตฟอร์ม แอนดรอยด์ และคุณสมบัติใหม่ตัวอย่างเช่น Deferred Rendering, ระบบการแก้ไขตัวไม้, ระบบการแสดงตัวอักษร, การทำ UV Mapping โดยอัตโนมัติ, ระบบปรับแต่งเสียง และคุณสมบัติกับการปรับปรุงอื่นๆ อีกมากมาย
ในปี พ.ศ. 2555 ยูนิตีเวอร์ชัน 4 เปิดตัวพร้อมกับการรองรับ ไดเรกต์เอกซ์ 11, แพลตฟอร์มลินุกซ์, อะโดบี แฟลช, การทำแผนที่พื้นผิวแบบสามมิติ, การทำแสงแบบเรียลไทม์ในทุกแพลตฟอร์ม, ระบบแอนิเมชันแบบใหม่เรียกว่า Mecanim และคุณสมบัติกับการปรับปรุงอื่นๆ อีกมากมาย
ในปี พ.ศ. 2558 ยูนิตี 5 ได้เปิดพร้อมกับคุณสมบัติใหม่ตัวอย่างเช่น การทำโกลบอลอินลูมิเนชันแบบเรียลไทม์, การรองรับแพลตฟอร์มเว็บจีแอล, นินเท็นโด สวิตช์, Google Daydream, Vulkan และการปรับปรุงอีกมากมายหลากหลายพันรายการเช่น ระบบฟิสิกส์เวอร์ชันใหม่, การปรับปรุงระบบแสง และ เสียง, การเล่นวิดีโอ 360 องศา เป็นต้น
ยูนิตี 2017-2022
เมื่อปลายปี พ.ศ. 2559 ยูนิตีได้มีการปลี่ยนแปลงวิธีการระบุเวอร์ชันจาก การนับแบบลำดับ เป็น ปีที่เปิดตัว
ยูนิตี 2017 ได้เปิดตัวพร้อมกับคุณสมบัติใหม่ตัวอย่างเช่น Timeline, Cinemachine, Assembly Definition และการปรับปรุงคุณสมบัติในส่วนของเครื่องมือและการรองรับ ดอตเน็ตเฟรมเวิร์ก 4.6
ยูนิตี 2018 ได้เปิดตัวพร้อมกับคุณสมบัติใหม่ตัวอย่างเช่น Scriptable Render Pipeline พร้อมกับ Lightweight Render Pipeline และ High-Definition Rendering Pipeline, Entity Component System, Burst Compiler, Job System, Shader Graph, Post Processing เวอร์ชันใหม่, ระบบจัดการแพ็คเกจ, เครื่องมือสำหรับการทำการเรียนรู้ของเครื่อง และการปรับปรุงในส่วนต่างๆ ของเครื่องมือ
ซอร์สโค้ดสำหรับภาษาซีชาร์ปได้เผยแพร่ภายใต้สิทธิ์ "ใช้เพื่ออ้างอิงเท่านั้น" ซึ่งห้ามมิให้ แจกจ่ายซ้ำ และ แก้ไข
ยูนิตี 2019 ได้เปิดตัวพร้อมกับคุณสมบัติใหม่ตัวอย่างเช่น Ray Tracing, UIElements และกับการการปรับปรุงคุณสมบัติมากมายตัวอย่างเช่น ระบบฟิสิกส์เวอร์ชันใหม่, การอัปเดตหน้าตาของส่วนต่อประสานกับผู้ใช้ เป็นต้น
ยูนิตี 2020 ได้เปิดตัวพร้อมกับคุณสมบัติใหม่ตัวอย่างเช่น Safe Mode และการปรับปรุงคุณสมบัติอย่างเช่น การปรับปรุงในส่วนเครื่องมือ เช่น การอัปเดตระบบจัดการแพ็คเกจ, การนำเข้าไฟล์ที่รวดเร็วขึ้น, การรองรับภาษาซีชาร์ปเวอร์ชัน 8 (เฉพาะบางส่วน) และอื่นๆ อีกมากมายเป็นต้น
ยูนิตี 2021 ได้เปิดตัวพร้อมกับคุณสมบัติใหม่ตัวอย่างเช่น ระบบใช้สร้างวิดีโอเกมแบบหลายผู้เล่น, การเขียนโปรแกรมด้วยภาพ และการปรับปรุงคุณสมบัติอย่างเช่น การการรองรับภาษาซีชาร์ปเวอร์ชัน 8 อย่างสมบรูณ์, การปรับปรุงระบบ IL2CPP, การรองรับดอตเน็ตสแตนดาร์ด 2.1 และอื่นๆ อีกมากมาย
ปัจจุบันยูนิตีมีผู้ใช้รวมทั้งหมดจำนวน 1.5 ล้านผู้ใช้ และ มีชิ้นงานที่ทำโดยยูนิตีได้ไปอยู่บนอุปกรณ์มากกว่า 1.5 พันล้านเครื่อง
แพลตฟอร์มที่รองรับ
ตัวซอฟต์แวร์ที่ใช้สำหรับพัฒนานั้นรองรับบนแพลตฟอร์ม ไมโครซอฟท์วินโดวส์, แมคโอเอส และ ลินุกซ์ ส่วนตัวเอนจินเองนั้นรองรับมากถึง 20 แพลตฟอร์ม, อ้างอิงจากเอกสารคู่มือมีดังนี้
ภาษาที่ใช้เขียน
ตัวเอนจินนั้นใช้ภาษาซีพลัสพลัสในการเขียนเป็นแกนกลางหลักของระบบและมีภาษาซีชาร์ปครอบทับการทำงานต่างๆ เช่น ระบบส่วนติดต่อกับพื้นหลัง, การทำงานของตัวเกมที่ผู้พัฒนาต้องการ และ อื่นๆ ด้วย Mono
ผู้พัฒนาสามารถเขียนด้วยภาษาซีพลัสพลัสได้ แต่ยังไงก็ตามผู้พัฒนาสามารถเขียนภาษาซีพลัสพลัสได้แค่ในส่วนการทำงานพื้นหลังเท่านั้นเช่น ระบบเสียง, บริการพื้นหลัง, ปลั๊กอิน ซึ่งการปฏิสัมพันธ์กับเอนจินทำได้ค่อนข้างน้อย ดังนั้นภาษาภาษาซีชาร์ปจึงเหมาะสมสำหรับกับการใช้ในการพัฒนามากกว่า
ดูเพิ่ม
ผู้พัฒนาที่ไม่มีประสบการณ์การเขียนโปรแกรมสามารถใช้การเขียนโปรแกรมด้วยภาพได้ แต่คุณสมบัตินี้เป็นส่วนเสริมดังนั้นผู้พัฒนาจำเป็นต้องติดตั้งแพ็กเก็จจาก "ตัวจัดการแพ็คเกจ" ก่อนถึงจะสามารถใช้งานได้
ยูนิตี ได้เคยรองรับภาษาจาวาสคริปต์ (ยูนิตี เรียกสิ่งนี้ว่า: UnityScript) และ ภาษาบู อีกด้วย แต่ด้วยไม่ได้รับความนิยม และ ปัญหาต่างๆ จีงทำให้ภาษาจาวาสคริปต์ (UnityScript) ถูกประกาศเลิกพัฒนาในเวอร์ชัน 2017.2 และถูกถอดออกอย่างสมบูรณ์ในเวอร์ชัน 2018.2 และภาษาบูในเวอร์ชัน 5.0
ค่าบริการสมัครสมาชิก
ยูนิตี มีค่าบริการสมัครสมาชิกหลักๆ อยู่ 4 แบบคือ Student, Personal, Plus, Pro และ Enterprise
ถ้ารายได้หรือเงินทุนของผู้พัฒนาน้อยกว่าหนึ่งแสนดอลลาร์ใน 12 เดือนที่ผ่านมา จะสามารถใช้รุ่น Personal ได้ แต่ถ้ามากกว่าหนึ่งแสนดอลลาร์จะต้องใช้รุ่น Plus หรือสูงกว่าและ Pro หรือ Enterprise ถ้ามากกว่าสองแสนดอลลาร์
รุ่น Student เหมาะสมกับผู้ที่อายุมากกว่า 16 ปี และมีสถานะเป็นนักเรียน, ใบอนุญาตนี้มีอายุเพียงแค่หนึ่งปีเท่านั้นหลังจากเปิดใช้งาน
ยูนิตี ไม่คิดค่าส่วนหักค่าตอบแทนจากชิ้นงานที่ถูกขายออกไป
Asset Store
Unity Asset Store คือพื้นที่ ที่ผู้พัฒนาสามารถ ซื้อ หรือ ขายชิ้นงานของตัวเองได้, ในร้านค้ามีชิ้นงานมากมายหลากหลายรูปแบบเช่น โมเดลตัวละคร, โมเดลสิ่งก่อสร้าง, ไฟล์เสียง, สคริปต์, เครื่องมือเสริม และ อื่นๆ อีกมากมาย
Forum
Unity Forum คือพื้นที่ ที่ผู้พัฒนาสามารถใช้เพื่อติดตามข่าวสารจากยูนิตี, ตั้งถาม, พูดคุย กับผู้พัฒนารายอื่นๆ ในชุมชนได้
พ.ศ. 2524
พุทธศักราช 2524 ตรงกับปีคริสต์ศักราช 1981 เป็นปีปกติสุรทินที่วันแรกเป็นวันพฤหัสบดี ตามปฏิทินเกรกอเรียน และเป็น
ประเทศซีเรียในพาราลิมปิกฤดูร้อน 2016
ประเทศซีเรีย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติซีเรียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 2 ชนิดกีฬา
กรีฑา
ผลการแข่งขันดังนี้ :
ฮัสซัน ชีค โมฮามุด
ฮัสซัน ชีค โมฮามุด (Xasan Sheekh Maxamuud; حسن شيخ محمود; เกิด 29 พฤศจิกายน ค.ศ. 1955) เป็นนักการเมืองชาวโซมาเลียที่ดำรงตำแหน่งประธานาธิบดีโซมาเลียตั้งแต่เดือนพฤษภาคม ค.ศ. 2022 เขาเป็นผู้ก่อตั้งและประธานคนปัจจุบันของพรรคสหภาพเพื่อสันติภาพและพัฒนาการ เขาได้รับเลือกเป็นประธานาธิบดีในวันที่ 15 พฤษภาคม ค.ศ. 2022 เอาชนะโมฮัมเหม็ด อับดุลลาฮี โมฮัมเหม็ด เขาเคยดำรงตำแหน่งเป็นประธานาธิบดีโซมาเลียคนที่ 8 เมื่อ ค.ศ. 2012 ถึง 2017 และเคยเป็นศาสตราจารย์มหาวิทยาลัยกับคณบดีที่มหาวิทยาลัยซีมัด
ในเดือนเมษายน ค.ศ. 2013 ฮัสซันได้รับการจัดอันดับโดยนิตยสารไทม์ให้เป็นหนึ่งใน 100 บุคคลทรงอิทธิพลที่สุดในโลก ความพยายามของเขาที่จะสร้างความปรองดองในชาติ, มาตรการป้องกันการทุจริตทางเศรษฐกิจและสังคม และการปฏิรูปการรักษาความปลอดภัยในประเทศโซมาเลีย เป็นเหตุผลสำหรับการเลือก. เขาเกิดที่ Jalalaqsi เมืองเกษตรกรรมที่แคว้นฮีรานตอนกลาง โซมาเลียสมัยที่ยังเป็นดินแดนในภาวะทรัสตี และมีภูมิหลังจากชนชั้นกลาง ฮัสซันแต่งงานกับ Qamar Ali Omar และมีลูกถึง 7 คน
โทนีฮอกส์โปรสเกตเตอร์
โทนีฮอกส์โปรสเกตเตอร์ (Tony Hawk's Pro Skater) เป็นวิดีโอเกมแนวจำลองการเล่นสเกตบอร์ด พัฒนาโดยเนเวอร์ซอฟต์ และจัดจำหน่ายโดยแอ็กทิวิชัน ตัวเกมวางจำหน่ายสำหรับเพลย์สเตชัน ในวันที่ 29 กันยายน ค.ศ. 1999 ก่อนที่ตัวเกมจะถูกพอร์ดลงนินเทนโด 64, เกมบอยคัลเลอร์, ดรีมแคสต์ และ โนเกียเอ็นเกจ ตามลำดับ
โทนีฮอกส์โปรสเกตเตอร์ ถูกจัดในรูปแบบการเล่น 3 มิติที่เต็มไปด้วยบรรยากาศของเพลงร็อกและฮิปฮอป โดยที่ผู้เล่นต้องควบคุมสเก็ตบอร์ดที่มีชื่อเสียงหลากหลายและต้องทำภารกิจให้สำเร็จด้วยการเล่นสเก็ตบอร์ดและสะสมสิ่งของต่าง ๆ ตัวเกมนี้มีรูปแบบการเล่นหลายแบบรวมถึงโหมดแคเรียร์ที่ผู้เล่นจะต้องบรรลุวัตถุประสงค์และพัฒนาคุณลักษณะของตัวละคร โหมดฟรีเพลย์ที่ผู้เล่นสามารถเล่นสเก็ตได้โดยไม่ต้องมีวัตถุประสงค์ และโหมดผู้เล่นหลายคน
โทนีฮอกส์โปรสเกตเตอร์ ได้รับเสียงวิจารณ์แง่บวกจากทุกเวอร์ชัน ยกเว้นตัวเกมบนเวอร์ชันบนเกมบอยคัลเลอร์ที่ได้รับเสียงวิจารณ์ผสมกัน ตัวเกมประสบความสำเร็จเป็นอย่างมากซื่งต่อมาได้กลายเป็นแฟรนไชส์ที่มีภาคต่ออย่างต่อเนื่องเป็นเวลา 8 ปีซื่งพัฒนาโดยเนเวอร์ซอฟต์ตั้งแต่ภาค โปรสเกตเตอร์ 2 จากช่วงต้นคริสต์ทศวรรษ 2000 ถึงภาค พรูฟวิงกราวนด์ ใน ค.ศ. 2007
ไทรทัน (เทพปกรณัม)
ไทรทัน (Triton) เป็นเทพองค์หนึ่งในเทพปกรณัมกรีก โดยเป็นโอรสของโพไซดอน เจ้าสมุทร กับแอมฟิไทรที มารดาแห่งท้องทะเล ไทรทันเป็นผู้แจ้งข่าวแห่งท้องทะเล มีร่างกายเป็นเงือก คือ กายท่อนบนเป็นอย่างกายมนุษย์ท่อนบนทั่ว ๆ ไป ส่วนท่อนล่างเป็นหางปลา
อาวุธประจำกายของไทรทันคือตรีศูลเช่นเดียวกับบิดา แต่มักปรากฏในศิลปกรรมต่าง ๆ ว่าถือสังข์ซึ่งเมื่อใช้เป่าดั่งแตรแล้วมีอำนาจบันดาลให้เกิดคลื่นลมในทะเลหรือให้ท้องทะเลสงบลงได้ ว่ากันว่าสังข์ของไทรทันนี้มีเสียงประหลาดชอบกล เมื่อเป่าอย่างแรงแล้วจะบังเกิดเป็นพลยักษ์เตรียมพร้อมประจัน ซึ่งเชื่อว่าเป็นจินตนาการถึงเสียงคำรามของสัตว์ป่า
ตามหนังสือ "เทวกำเนิด" ของเฮซิออด กวีชาวกรีก ว่า ไทรทันนั้นพำนักอยู่กับบิดา ณ สุวรรณปราสาทซึ่งประดิษฐานอยู่ใต้สมุทร ในขณะที่ตำนานของชาวอาโกนอตส์ว่า ไทรทันอยู่ตำหนักที่ชายฝั่งของประเทศลิเบีย และเมื่อพวกตนได้แล่นเรือไปถึงฝั่งทะเลเลสเซอร์ซีตส์ ก็ได้ใช้ใบต่อไปถึงทะเลสาบไทรทันนิส ณ ที่นั้นปรากฏว่าไทรทันซึ่งเป็นเทพประจำถิ่นได้มาชี้ทางให้สามารถผ่านทะเลเมดิเทอร์เรเนียนได้
ไทรทันเป็นบิดาของเทพีพัลลัส และเป็นบิดาบุญธรรมของเทพีอะทีนา ต่อมาเทพีทั้งสองเกิดทะเลาะเบาะแว้งและเข้าต่อสู้กัน สุดท้าย เทพีอะทีนาประหารเทพีพัลลัสได้ นอกจากนี้ บางทีก็มีการกล่าวว่าไทรทันเป็นบิดาของสกิลลาซึ่งเกิดแค่เทพีลาเมีย และยังเชื่อว่าไทรทันเป็นผู้ครอบครองโคตรเพชรแห่งสมุทรที่ชื่อ "ไทรทันส์" ด้วย
อนึ่ง ไทรทันยังปรากฏตัวในเทพปกรณัมและมหากาพย์ของโรมันอีกหลายเรื่อง โดยในมหากาพย์อีนีด มิเซนุส ผู้บรรเลงสังข์ประจำตัวเอนีแอส เหิมเกริมบังอาจขอประลองเป่าสังข์กับเทพไทรทัน ไทรทันจึงจับเขาทุ่มดิ่งลงมหาสมุทรถึงแก่ความตาย
สำหรับชาวโรมันแล้ว นิยมทำรูปปั้นไทรทันไว้คู่กับบ่อน้ำพุ เซ็กส์ทุส พรอเพรอทีอุส กวีโรมัน พรรณนาถึงบ่อน้ำพุที่ประดับด้วยรูปปั้นไทรทันว่า อุดมไปด้วย "ศัพทสำเนียงของกระแสน้ำที่พวยพุ่งตรงออกมาจากโอษฐ์แห่งไทรทันนั้นซ่านกระเซ็นไปรอบ ๆ บ่อ "
สมัยต่อมายังมีการบัญญัติศัพท์สำหรับเรียกอมนุษย์ที่มีลักษณะคล้ายเงือกว่า "ไทรทันเนส" (Tritones) ซึ่งคำนี้อาจหมายถึงที่มีเพศผู้หรือเพศเมียก็ได้ ซึ่งปรากฏการบรรยายลักษณะของอมุนษย์ดังกล่าวไว้ในบันทึกของโพซาเนียส นักผจญภัย ว่า "เหล่าไทรทันเนสมีรูปพรรณดังต่อไปนี้ บนศีรษะของพวกมันมีขนคล้ายกับศีรษะของกบในหนอง ที่คล้ายไม่ใช่แต่สีสันเท่านั้น แต่การที่สามารถแยกขนเส้นหนึ่งออกจากเส้นได้ก็เป็นอีกจุดหนึ่งที่คล้ายคลึงกัน ร่างกายส่วนที่เหลือเป็นแต่ตะปุ่มตะป่ำประดุจปลาฉลาม มีหงอนและจมูกอย่างของมนุษย์อยู่เบื้องล่างหูของพวกมัน แต่ส่วนปากนั้นกว้างใหญ่ และมีฟันแหลมคมอย่างของสัตว์ดุร้าย ดวงตานั้นเล่าข้าพเจ้าก็เห็นเป็นสีฟ้า นอกจากนี้ พวกมันยังมีมือ มีนิ้ว และมีเล็บสัณฐานดั่งเปลือกของทากทะเล ถัดจากแผ่นอกและช่วงท้อง แทนที่จะเป็นขาเยี่ยงคนเรา กลับปรากฏเป็นหางดั่งปลาโลมา"